Mira Furlan

Mira Furlan (født 7. september 1955 i Zagreb i Jugoslavia, død 20. januar 2021) var en kroatisk skuespiller som bodde og arbeidet i USA en stor del av livet. Hun flyktet fra Jugoslavia i forbindelse med borgerkrigene på 1990-tallet og kom til USA i 1991. Furlan er kjent for sin rolle som ambassadør Delenn i sciencefiction­serien Babylon 5 (1994–1998) og i rollen som Danielle Rousseau i tv-serien Lost.

 Liv og familie 
Furlan ble født 7. september 1955 i Zagreb, Jugoslavia. I familien var det mange universitetsprofessorer i Zagreb, som på den tiden var en del av Jugoslavia, nå hovedstad i Kroatia. Furlans farfar var slovensk, og hennes farmor var kroatisk. Hennes morfar var jødisk og mormor serbisk. 

Furlan var gift med Goran Gajić etnisk serbisk fra Kroatia.Internet Movie Database - Bio om Mira Furlan Under borgerkrigene på 1990-tallet fortsatte hun å arbeide i Beograd. Hun og Goran flyktet til New York i 1991 etter å ha mottatt mange dødstrusler på grunn av en uttalelse om borgerkrigen i Jugoslavia hvor hun sa at kunst ikke skal fremme politiske ideer; i Kroatia ble hun beskyldt for å landsforræderi og i Serbia beskyldt for å være kroatisk spion.Internet Movie Database - Bio om Mira Furlan Hun medvirket i den feministiske bevegelsen i Jugoslavia der feminisme ble ansett som suspekt vestlig ide. Hun ble utsatt for antisemittisme.

Gajić regisserte henne i en episode av Babylon 5 og andre stykker.

Hun døde i Los Angeles, California, 20. januar 2021 av vestnilfeber.

 Skuespillerkarriere 
 Jugoslavia 
Furlans filmkarriere inkluderte roller i over 40 filmer. Hun var med i Emir Kusturicas Cannes-vinnende og Oscar-nominerte film When Father Was Away On Business. I tillegg til flere filmer, opptrådte Furlan jevnlig på jugoslavisk fjernsyn, i hovedroller i flere serier og tv-filmer. En viktig del av karrieren hennes var mange teaterroller, både i Jugoslavia og senere i USA, Kroatia og Serbia.

Furlan fikk alle de høyeste prisene i sitt tidligere land, både for arbeide på scene og film, inklusive to Golden Arenas i kategorien for beste skuespillerinne og hun var dypt elsket av jugoslavisk publikum som opplevde henne som en ekte stjerne.

 Babylon 5 
I 1994 startet sciencefiction­serien Babylon 5. Furlan spilte rollen som Delenn, Minbaris ambassadør til romstasjonen Babylon 5. Serien gikk i fem sesonger, var en kjempesuksess og Furlan var med i alle sesongene. Hun spilte også i flere av spinoff-filmene basert på Babylon 5, den siste i 2007.

 Etter Babylon 5 
I tiden etter Babylon 5 var den mest kjente rollen Danielle Rousseau i tv-serien Lost.

 Bøker 
Mira Furlan skrev flere bøker og hun valgte å skrive selvbiografi på engelsk Love me more than anything in the world: stories about belonging. Boken er ikke bare et imponerende selvportrett, men også et troverdig portrett av Jugoslavias sammenbrudd og dets moralske verdier.

 Priser og nominasjoner 
Golden Arena (Pula Film Festival of Yugoslavian Films)
 1986 – Vinner – Best Actress – Lepota poroka
 1982 – Vinner – Best Supporting Actress – Kiklop

Universe Reader's Choice Award (Sci-Fi Universe Magazine, USA)
 1999 – Vinner – Best Supporting Actress in a Genre TV Series – Babylon 5

 Utvalgt filmografi 
 2004–2008 – Lost, (tv-serie 14 episoder)
 1994–1998 – Babylon 5, (tv-serie 96 episoder)
 1998 – Babylon 5: Thirdspace, film
 1998 – Babylon 5: In the Beginning, film
 1997 – Spider-Man, (tv-serie 4 episoder)
 1993 – Babylon 5: The Gathering, film

 Referanser 

 Eksterne lenker 



Kategori:Skuespillere fra USA
Kategori:Personer fra USA født i Kroatia
Kategori:Kroatiske skuespillere
Kategori:Personer fra Zagreb